钦定古今图书集成/历象汇编/庶征典/第145卷 > 《梦渴赋》何讽
## 钦定古今图书集成/历象汇编/庶征典/第145卷 > 《梦渴赋》何讽

“不宿食以晨饮，困锺盂以沈寝。永春昼而高扃，堕幅
巾而横枕。”及乎酒适衷肠，神游异方；烟生喉舌，惝然
如狂。爰瞰甃以窥汲，谅不任于呼吸。俄据河而俯渎，
乃器舟而杯斛。倒鱼鳖之窟宅，见蛟龙之委伏。犹胃
肠之不浃，资宴饮而未足。由是奔九江，走五湖。手不
睱于斡运，心不息于踌躇。见波渐竭而百川如线，岸
“益高而底淤将枯。腹慊尔而未觉，肺燥然而不濡。寻
至大溟，茫然连清。岂尔浩瀚，而吾量不盈。斟酌未几，
倏见涯涘。百灵稽首，乞留濡溉。吾腹未充，岂汝为意。
俄倾竭于浩渺，奄滴沥而无渍。瑶宫贝阙，尽列平地。
三山赤城，可以步至。鲲鲸噞喁，相喣以呬。大鹏惊攫，
巨鳌愕眙。四顾燥涸，悒然兴情。此情何奇，非吾所知。
恨沧海之罄，不足充吾之所思。”周遭有截，瑰然堞
水府万族，咸呼帝阙。帝且不闻，吾欲未竭，方将寻蚁
垤期。耿恭问姜母以何在，访舒姑而欲从。辨夸父于
渭上，吊相如于临卭。万计已尽，六腑如烬。窗日斜照，
飞蚊绕鬓。既惊既觉，可叹可笑。饮不尽器，枯肠已疗，
搘颐沈吟，其意逾深。以吾此日之一梦，见自古不足
者之心。